b'\n_START_ARTICLE_\nYungib ng Son Doong\n_START_PARAGRAPH_\nAng Yungib ng Son Doong (Vietnamese: Hang S\xc6\xa1n \xc4\x90o\xc3\xb2ng) ay bahagi ng Pambansang Liwasang Phong Nha-Ke Bang sa Distrito ng Bo Trach, Quang Binh, Biyetnam. Mga 40 km ito sa hilaga ng lungsod ng Dong Hoi at 450\xc2\xa0km sa hilaga ng Hanoi. Malapit ang yungib sa hangganan ng Biyetnam at Laos._NEWLINE_Unang natagpuan ang yungib noong 1991 ni H\xe1\xbb\x93-Khanh na isang katutubo, ngunit hindi ito ipinaalam sa publiko hanggang natuklasan ito ng isang grupo ng mga siyentipikong Briton mula sa British Cave Research Association noong 2009. Sa pagtuklas nito, ito ngayon ang pinakamalaking yungib sa mundo, kung saan kinuha nito ang titulo mula sa Yungib Usa sa Malaysia.'